CELEX: 62008CA0118
Language: sk
Date: 2010-01-26 00:00:00
Title: Vec C-118/08: Rozsudok Súdneho dvora (veľká komora) z  26. januára 2010 (návrh na začatie prejudiciálneho konania, ktorý podal Tribunal Supremo — Španielsko) — Transportes Urbanos y Servicios Generales, SAL/Administración del Estado (Procesná autonómia členských štátov — Zásada ekvivalencie — Žaloba o zodpovednosť štátu — Porušenie práva Únie — Porušenie ústavy)

13.3.2010   
            
            
               SK
            
            
               Úradný vestník Európskej únie
            
            
               C 63/4
            
         Rozsudok Súdneho dvora (veľká komora) z 26. januára 2010 (návrh na začatie prejudiciálneho konania, ktorý podal Tribunal Supremo — Španielsko) — Transportes Urbanos y Servicios Generales, SAL/Administración del Estado
   (Vec C-118/08) (1)
   
   (Procesná autonómia členských štátov - Zásada ekvivalencie - Žaloba o zodpovednosť štátu - Porušenie práva Únie - Porušenie ústavy)
   2010/C 63/06
   Jazyk konania: španielčina
   
      Vnútroštátny súd, ktorý podal návrh na začatie prejudiciálneho konania
   
   Tribunal Supremo
   
      Účastníci konania pred vnútroštátnym súdom
   
   
      Žalobkyňa: Transportes Urbanos y Servicios Generales, SAL
   
      Žalovaná: Administración del Estado
   
      Predmet veci
   
   Návrh na začatie prejudiciálneho konania — Tribunal Supremo (Španielsko) — Porušenie práv priznaných jednotlivcom právom Spoločenstva zo strany členského štátu — Povinnosť nahradiť ujmu — Akt, ktorý je v rozpore s ústavou členského štátu, a akt, ktorý je v rozpore s právom Spoločenstva — Zásady ekvivalencie a efektivity
   
      Výrok rozsudku
   
   Právo Únie bráni uplatňovaniu pravidla členského štátu, podľa ktorého žalobe o zodpovednosť štátu založenej na porušení práva Únie vnútroštátnym zákonom, konštatovanom rozsudkom Súdneho dvora Európskych spoločenstiev vydaným podľa článku 226 ES, možno vyhovieť len v prípade, že žalobca predtým vyčerpal všetky vnútroštátne opravné prostriedky, ktorými sa domáhal neplatnosti správneho aktu spôsobujúceho ujmu, prijatého podľa tohto zákona, hoci sa toto pravidlo neuplatňuje v prípade, že ide o žalobu o zodpovednosť štátu založenú na porušení ústavy tým istým zákonom, konštatovanom na to príslušným súdom.
   
      (1)  Ú. v. EÚ C 128, 24.5.2008.